Diari Oficial de la Generalitat Valenciana


Sumari del DOGV 5615, del 08-10-2007 (2007/12748)

Informació pública de les bases reguladores del concurs per a la selecció i adjudicació per gestió indirecta del Programa d'Actuació Integrada per al Desenvolupament de la Unitat d'Execució Número 12 del Pla Especial de Protecció i Reforma Interior de Velluters.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5615

Data del DOGV
:   08-10-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/12971


Data del document
:   27-09-2007

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * pla d'urbanisme

Informació pública de les bases reguladores del concurs per a la selecció i adjudicació per gestió indirecta del Programa d'Actuació Integrada per al Desenvolupament de la Unitat d'Execució Número 12 del Pla Especial de Protecció i Reforma Interior de Velluters. [2007/12101]  
L'Ajuntament en ple, en sessió de 27 de juliol de 2007, va acordar iniciar el procediment per a la gestió indirecta del programa d'actuació integrada en l'àmbit de la unitat d'execució 12 del Pla Especial de Protecció i Reforma Interior del Barri de Velluters, delimitada per acord plenari de l'Ajuntament de València de 24 de setembre de 2004, de modificació parcial del pla especial de protecció i reforma interior (PEPRI) (BOP 23.09.2004).  
Així mateix va aprovar les bases particulars reguladores del concurs per a la selecció i adjudicació de l'esmentat programa d'actuació integrada, i va ordenar la publicació del corresponent anunci del concurs.  
En compliment del que disposa l'article 132 de la Llei 16/2005, de 30 de desembre, de la Generalitat, Urbanística Valenciana, i concordants es publica com a annex el text íntegre de les bases particulars reguladores del concurs.  
Contra l'acord d'aprovació de les bases particulars de programació transcrites, que és definitiu en via administrativa; de conformitat amb els articles 286.2, 447 i 448 del Decret 67/2006, de 12 de maig, del Consell, pel qual es va aprovar el Reglament d'Ordenació i Gestió Territorial i Urbanística (ROGTU) i el que establix la Llei de Règim Jurídic de les Administracions Públiques i el Procediment Administratiu Comú i la Llei de la Jurisdicció Contenciosa Administrativa, podrà interposar-se els recursos següents:  
a) Amb caràcter potestatiu, recurs de reposició davant del mateix òrgan que va dictar l'acord objecte de recurs, en el termini d'un mes, a comptar de l'endemà d'esta publicació en el Diari Oficial de la Comunitat Valenciana.  
Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos, des d'esta desestimació presumpta.  
b) Recurs contenciós administratiu, davant del Jutjat Contenciós Administratiu de València, dins del termini de dos mesos comptats des de l'endemà d'esta publicació en el Diari Oficial de la Comunitat Valenciana.  
Tot això sense perjuí que es puga exercitar qualsevol altre recurs o acció que s'estime procedent.  
València, 27 de setembre de 2007. El secretari: Manuel Latorre Hernández.  
Bases particulars reguladores del concurs per a la selecció i adjudicació, per gestió indirecta, del Programa d'Actuació Integrada per al Desenvolupament de la Unitat d'Execució número 12 del Pla Especial de Protecció i Reforma Interior del Barri de Velluters  
I. Objecte de les bases particulars de programació  
Les presents bases particulars, que desenvolupen les bases generals reguladores de la gestió indirecta de programes d'actuació integrada, aprovades com a ordenança municipal pel Ple de l'Ajuntament de València el dia 29 de setembre de 2006 (BOP, número 242, d'11.10.2006), es redacten d'acord amb el que preveuen els articles 131.2 de la Llei Urbanística Valenciana (LUV) i 286 del Reglament d'Ordenació i Gestió Territorial i Urbanística (ROGTU).  
Estes bases particulars de programació tenen com a objecte establir les condicions de caràcter tècnic, jurídic, econòmic i administratiu, que hauran de regir el concurs per a la selecció d'una proposta de programa d'actuació integrada i d'un urbanitzador que desenvolupe la unitat d'execució número 12 del Pla Especial de Protecció i Reforma Interior del Barri de Velluters, delimitada al nord pel carrer de les Monges, al sud pel carrer de la Carda, a l'est pel carrer de les Monges i carrer de la Bosseria i a l'oest pel carrer Moro Zeit.  
L'expedient es tramita amb el número 215/2007, Secció de Planejament i Gestió del Servici de Gestió de Centre Històric, siti en les dependències municipals de l'avinguda d'Aragó.   
II. Naturalesa i règim jurídic aplicable al contracte per al desplegament i execució del programa   
La naturalesa de la relació contractual que lliga l'adjudicatari del programa amb l'Ajuntament és la de contracte administratiu especial, i en tot allò no previst en les presents bases particulars, s'aplicaran les bases generals reguladores de la gestió indirecta de programes d'actuació integrada, aprovades definitivament per acord plenari de l'Ajuntament de València, adoptat en sessió de data 29 de setembre de 2006 (BOP, número 242, d'11.10.2006), la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat.  
S'aplicaran supletòriament les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, i les establides en el reglament general de la dita llei, aprovat per Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen.  
III. Ordenació urbanística vigent   
L'ordenació urbanística vigent en l'àmbit d'actuació integrada, comprensiva de les determinacions pròpies de l'ordenació detallada, està constituïda pel Pla Especial de Protecció i Reforma Interior del Barri de Velluters, aprovat definitivament el 23 de juliol de 1992 (BOP. 22.10.1992), i acord plenari de l'Ajuntament de València de 24 de setembre de 2004, de modificació parcial del PEPRI, delimitant, entre altres, la unitat d'execució número 12 (BOP 23.11.2004).   
IV. Memòria de necessitats i objectius del programa d'actuació integrada  
1. Memòria de necessitats.  
El PEPRI de 23 de juliol de 1992 ja enquadrava esta àrea dels carrers de les Monges i la Carda, entre les àrees més degradades, sent necessària la regeneració i posada en valor d'esta zona marginada del barri històric de Velluters.   
L'ordenació planteja dos buidatges, creant xicotetes obertures d'espais lliures públics per a regularitzar el seu traçat, de tal forma que la vinculació d'esta unitat d'execució a l'obtenció d'espais lliures, fa especialment recomanable la utilització del subsòl davall domini públic amb destí a aparcaments.  
2. Objectius de la programació.  
1. El programa d'actuació integrada haurà de contindre les previsions necessàries per a satisfer tots els objectius mínims i imprescindibles de la programació a què es referix l'article 124.1 de la LUV, així com aquells altres objectius establits en el planejament vigent, i específicament, els següents:  
- La urbanització completa de la unitat d'execució número 12, i la seua connexió i integració amb l'entorn, necessitarà de la reurbanització de la totalitat, en tota l'amplària, del carrer de la Carda entre Santa Teresa i Botelles, del carrer de les Monges fins a la seua trobada amb el carrer de la Bosseria i els espais lliures i accessos de vianants fins a la seua trobada amb el carrer Moro Zeit. S'exclou la urbanització de l'àmbit vial de servici corresponent a l'actuació aïllada seguida en l'expedient de llicència urbanística 2005/144 del Servici de Gestió Centre Històric, en l'emplaçament del carrer de la Bosseria 7 - la Carda 1.  
- Ja que la total reurbanització del carrer de la Carda pot considerar-se com a obra pública complementària o addicional, però necessària, per a la correcta connexió dels programes corresponents a les unitats d'execució números 12 i 4 del PEPRI de Velluters, i atés que esta última actuació és objecte de l'expedient número 91/2005, seguit en el Servici de Gestió de Centre Històric, i actualment en tràmit d'aprovació, les obres de reurbanització d'este carrer hauran de ser executades per l'agent urbanitzador que estiga en condicions administratives d'iniciar-les en primer lloc, i sufragades les càrregues d'urbanització corresponents a les obres complementàries, per les mateixes parts entre una i una altra actuació, havent de fixar-se la necessària coordinació entre ambdós.  
2. Com a objectius complementaris del programa, l'urbanitzador podrà comprometre's a:  
a. Establir terminis per a edificar els solars resultants de l'actuació urbanitzadora, propietat de l'urbanitzador o d'altres propietaris adherits a la seua iniciativa de programa, en terminis més breus que els establits pel programa amb caràcter general.  
b. Sol·licitar la concessió administrativa d'ús privatiu del subsòl públic de propietat municipal per a la construcció de places d'aparcament vinculades a l'edificació residencial o terciària, a fi de complir amb la dotació mínima d'aparcaments en ús residencial establida en l'article 5.131 de les normes urbanístiques del Pla General d'Ordenació Urbana de València, aprovat per Resolució del conseller d'Obres Públiques, Urbanisme i Transports de 28 de desembre de 1988, de conformitat amb la disposició addicional del citat PGOU de València (modificació PGOU, aprovació per resolució del conseller d'Obres Públiques, Urbanisme i Transports de 17 de juny de 1999; BOP 21.VIII.1999) i amb el plec de condicions tècniques, jurídiques i economicoadministratives, aprovat per acord plenari de l'Ajuntament de València de 26 de març de 1999 i la seua modificació per acord de Junta de Govern Local de 14 de maig de 2004. Dins dels criteris de puntuació fixats per a la valoració de l'alternativa tècnica, i per a l'aplicació del corresponent barem, es tindrà en compte el nombre més gran de places d'aparcament, la construcció del qual garantisca el concursant, sobre aquelles parcel·les de què resulte adjudicatari i/o sobre les parcel·les d'altres propietaris amb què obtinga acords.  
V. Paràmetres urbanístics   
Els paràmetres urbanístics, més destacables, de la unitat d'execució número 12 del PEPRI del Barri de Velluters, són els següents:  
UE 12 PEPRI Velluters Superfícies Edificabilitat  
Domini públic   
Espai lliure 257,49   
Xarxa viària 342,19   
Total domini públic 599,68   
Domini privat   
Residencial CHP 141 290,56   
Total residencial 290,56 1.162,25  
Total domini privat 290,56 1.162,25  
Total àmbit 890,24 1.162,25  
Índex sòl dotacional (ISD) (m²s./m²s.) 0,6736   
Índex edificabilitat bruta (IEB) (m²t./m²s.) 1,3056  
Índex edificabilitat residencial (IER) (m²t./m²s.) 1,3056  
Ús dominant: residencial plurifamiliar (Rpf)  
Usos compatibles i prohibits: article 5.2 de les ordenances del PEPRI de Velluters.   
VI. Criteris i objectius territorials.   
No és procedent.  
VII. Criteris d'ordenació urbanística.   
No és procedent.  
VIII. Objectius d'edificació privada   
1. Les condicions de les parcel·les edificables, el volum i forma dels edificis i les condicions estètiques de l'edificació són els establits en els instruments de planejament i ordenances aplicables.   
2. S'haurà de complir el nombre de places d'aparcament suficient per a complir la dotació mínima d'aparcaments d'ús residencial regulada en l'article 5.131 del PGOU, sense perjuí del que establix l'article 5.7 de les ordenances del PEPRI de Velluters, podent els concursants sol·licitar la concessió administrativa d'ús privatiu del subsòl públic per a la construcció d'aparcaments complementaris dels construïts davall el sòl privat que se li adjudique o sobre el d'altres propietaris amb què obtinga acords.  
IX. Prescripcions tècniques dels documents d'ordenació i gestió   
La documentació gràfica en suport magnètic haurà de realitzar-se sobre la base cartogràfica municipal informatitzada que no haurà de patir cap tipus de translació o gir, respectant, per tant, les coordenades UTM de la cartografia original.  
Hauran de presentar-se tres còpies en suport paper, acompanyades d'una altra còpia en suport informàtic (un exemplar del projecte en versió PDF, plans i documentació gràfica en versió Autocad 2000). Una quarta còpia en suport paper serà depositada pel licitador en una copisteria ubicada a València; del domicili i horari d'atenció d'esta s'informarà en l'avís dels titulars cadastrals afectats, a fi de poder obtindre còpies.  
X. Prescripcions tècniques del projecte urbanització  
1. El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció d'un tècnic diferent del seu redactor original, havent de complir el que establix l'article 52 del Text Refós de la Llei de Contractes de les Administracions Públiques. No podrà modificar les previsions del pla que desenvolupa. En cap cas, podrà contindre determinacions sobre ordenació, règim del sòl o de l'edificació. Comprendrà tots i cada un dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística, així com el desenvolupament tècnic de les obres d'urbanització a què es referixen els articles 157 de la LUV i 349 del ROGTU, i inclourà, en tot cas, el mobiliari urbà i les obres de gasificació i telefonia.  
2. El projecte d'urbanització es redactarà conforme al que establix la base general de programació 6ª, apartat 1r, lletra a) (BOP núm. 242, d'11.10.2006, p. 19 i 20).  
3. Com establix la fitxa de la unitat d'execució 12, la urbanització de l'espai lliure haurà de realitzar-se de manera que es mantinga el caràcter unitari del tractament de la plaça, inclosa parcialment en la unitat, resolent la connexió amb l'entorn urbanitzat, en condicions anàlogues a les previstes per a l'àmbit de la unitat.  
En este sentit, el projecte d'urbanització ha d'incloure la urbanització completa de la plaça que afronta amb el carrer de les Monges i la integració de l'esmentat carrer en el seu disseny, resolent la connexió amb el carrer de la Bosseria.  
Així mateix, s'ha d'incloure en el projecte d'urbanització el disseny complet de l'espai lliure previst junt amb l'encreuament dels carrers del Moro Zeit i la Carda, inclòs parcialment en la unitat d'execució, donant-li un tractament unitari.  
4. Els espais lliures previstos han de ser tractats utilitzant paviments impermeables i les plantacions d'arbratge tindran el port i edat adequat per a aconseguir almenys el 60% de la seua superfície amb ombres.  
Per al supòsit d'execució d'aparcaments en el subsòl públic, s'haurà d'incloure una capa de terra vegetal sobre l'aparcament amb la grossària suficient per a permetre la plantació d'arbratge, que exigix un mínim d'1 metre de terra, igual que una àmplia superfície de terra al voltant de l'arbre perquè capte l'aigua a través dels extrems de les arrels.  
5. El projecte d'urbanització ha de contemplar la renovació de la xarxa d'abastiment d'aigua potable en tot l'àmbit que s'urbanitze. El material de les noves canalitzacions serà de fosa, criteri general seguit en altres actuacions de Ciutat Vella. Deuran igualment ser renovades les canonades de la xarxa de baixa pressió.   
6. El centre o centres de transformació, destinats a abastir d'energia elèctrica en baixa tensió l'àmbit de l'actuació hauran d'ubicar-se en parcel·la privada.  
7. Conforme a l'article 308 del ROGTU tenen la consideració de gastos variables d'urbanització els derivats de les actuacions i treballs necessaris per a l'elaboració dels informes arqueològics exigibles, així com els corresponents a l'execució de les mesures que siga procedent adoptar derivades de tals informes.  
8. Han de presentar-se tres còpies en suport paper, acompanyada d'una altra còpia en suport informàtic (amb un exemplar de tot el projecte en format PDF, i un altre exemplar amb textos en Word, plans en Autocad 2000 i mesuraments i/o pressupostos en programa compatible amb Presto). Una quarta còpia en suport paper serà depositada pel licitador en una copisteria ubicada a València; del seu domicili i horari d'atenció al públic s'informarà en l'avís dels titulars cadastrals afectats, a fi de poder obtindre còpies.  
XI. Preu de licitació  
El preu de licitació, calculat de conformitat amb la base general de programació 11a, apartat 3, que té caràcter de màxim i que servix de base per a l'establiment de la garantia provisional, ascendix a la quantitat de sis-cents cinquanta-nou mil quatre-cents huitanta-huit euros (659.488 euros), IVA inclòs.  
Els que desitgen participar en el concurs de programació hauran de presentar resguard acreditatiu de la garantia provisional en els termes previstos en la base general 16a, apartat 1r, lletra D), per un import de tretze mil cent noranta euros (13.190 euros), equivalent al 2 per 100 del preu de licitació, IVA inclòs.   
XII. Terminis de desplegament i execució del programa.   
La proposta de calendari per al desplegament i execució del programa en les seues distintes fases haurà d'ajustar-se al que disposa la base general de programació 6ª, apartat 2n, lletra c) (BOP núm. 242, de 11.10.2006, p. 20), i específicament al que disposa la present base.  
Es fixen els següents terminis màxims:  
1. Fase administrativa prèvia:  
- Un mes, comptat des de la notificació a l'urbanitzador seleccionat de l'aprovació del programa, per a presentar davant de l'Ajuntament els textos refosos dels documents integrants de l'alternativa tècnica, amb les modificacions o correccions imposades en l'acord d'aprovació.  
- Un mes, comptat des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació, per a acreditar documentalment davant de l'Ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució prevista en el mateix. En les esmentades notificacions s'indicarà als propietaris que disposen del termini de dos mesos per a formalitzar la seua opció.  
- Un mes, a partir de la notificació de l'acord d'aprovació i adjudicació del programa a l'adjudicatari per a la formalització en document administratiu del contracte per al desplegament i execució del programa d'actuació integrada..  
- Dos mesos, comptats des de la finalització del termini d'opció per la modalitat de retribució, per a sotmetre a informació pública el projecte de reparcel·lació.   
- Un mes, comptat des de la notificació a l'urbanitzador seleccionat de l'aprovació del projecte de reparcel·lació, per a la presentació davant de l'Ajuntament del text refós del projecte de reparcel·lació, amb les modificacions o correccions imposades en l'acord d'aprovació. En tot cas, el projecte de reparcel·lació no s'aprovarà si prèviament no s'ha subscrit el contracte per al desplegament i execució del programa i s'han depositat les garanties corresponents.  
- Tres mesos, comptats des de la notificació a l'urbanitzador seleccionat de la resolució per la qual es declare que l'esmentat text refós s'ajusta a les exigències de l'acord d'aprovació, per a pagar o consignar els creditors nets del compte de liquidació provisional, elevació a escriptura pública del projecte de reparcel·lació i la seua inscripció registral.   
2. Fase d'execució material de les obres d'urbanització:  
- Les excavacions arqueològiques de la unitat d'execució hauran d'iniciar-se dins del termini d'un mes següent a l'aprovació definitiva del projecte de reparcel·lació i una vegada pagats o consignats els creditors nets del compte de liquidació provisional, i una vegada subscrita la corresponent acta de replantejament.  
· Per al supòsit de no-execució de l'aparcament:  
a) Inici obres d'urbanització: un mes des de la finalització de les excavacions arqueològiques.  
b) Finalització: 12 mesos a comptar del seu inici, acreditant-se la seua finalització per mitjà del certificat final d'obres expedit pel seu director facultatiu.  
· Per al supòsit d'execució de l'aparcament vinculat a l'edificació privada, se simultaniejaran els anteriors terminis amb els procediments de llicències d'edificació sense que en cap cas es puga superar el termini màxim assenyalat en l'apartat següent, punt 3.  
- Recepció per l'Ajuntament: abans del termini de dos mesos des de l'oferiment formal per a eixa recepció, ajustant-se al que disposa l'article 147 i concordants del Reial Decret Legislatiu 2/2000, de 16 de juny, sobre el Text Refós de la Llei de Contractes de les Administracions Públiques.  
- Termini de garantia: 12 mesos des de l'acta de recepció.  
- Els terminis d'execució, seran prorrogables per causa justificada, no imputable a l'urbanitzador. Sense perjudici de l'anterior, l'incompliment dels terminis fixats per a la presentació del projecte de reparcel·lació, donarà lloc a la resolució del contracte i de l'adjudicació del programa. La demora injustificada en la terminació de l'obra donarà lloc a l'aplicació del règim general previst en l'article 143 de la LUV.  
- Els terminis assenyalats en esta base podran ser alterats per les propostes, de manera que s'assumisquen uns terminis d'execució més rigorosos o uns majors terminis de garantia.  
3. Edificació dels solars resultants:  
Els propietaris hauran d'edificar els solars de la seua propietat en el termini màxim de dos anys des de l'aprovació del projecte de reparcel·lació.  
XIII. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats, i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.  
3. Caldrà ajustar-se al que disposa la base general de programació 8ª (BOP núm. 242, d'11.10.2006, p. 22).  
4. Quant a la documentació acreditativa de la capacitat i personalitat jurídica del concursant, i si és procedent, la seua representació, regirà el que preveu la base general de programació 16a, apartat 1r, A), (BOP núm. 242, d'11.10.2006, p. 23 i ss.).  
XIV. Solvència econòmica i financera  
Per a la justificació de la solvència econòmica i financera caldrà ajustar-se al que disposa la base general de programació 16a, apartat 1r, B).  
XV. Solvència tècnica i professional  
Per a la justificació de la solvència econòmica i financera caldrà ajustar-se al que disposa la base general de programació 16a, apartat 1r, C).  
XVI. Garantia definitiva  
L'import de la garantia definitiva serà del 10% de les càrregues d'urbanització del programa (CU) fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de gastos variables a què es referix l'article 308 del ROGTU i incrementades amb el 16% d'IVA.  
Conforme a la base general de programació 24a, apartat 7 (BOP núm. 242, d'11.10.2006, p. 25 i ss.), haurà de constituir-se la garantia definitiva per un import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat sotmesa inicialment a presumpció de temeritat.  
L'urbanitzador seleccionat haurà de depositar la garantia definitiva en la Caixa de la corporació, en el termini i forma que s'assenyala en l'esmentada base general de programació 24a, i acreditar la seua constitució davant del Servici de Gestió del Centre Històric, Secció de Planejament i Gestió.  
XVII. Termini i lloc per a la presentació de proposicions  
La presentació de les proposicions pels interessats a participar en el concurs de programació s'ajustarà al que disposa la base general de programació 15a (BOP núm. 242, d'11.10.2006, p. 23), amb les especialitats següents:  
1. Termini de presentació: les proposicions es presentaran en el termini màxim de tres mesos, comptats a partir de la data d'enviament de l'anunci de concurs al Diario Oficial de la Unión Europea, data que es farà constar en tots els anuncis de licitació.  
2. Lloc de presentació: les proposicions es presentaran en les dependències síties en la planta sexta de l'edifici consistorial de l'avinguda d'Aragó, número 35, del Servici de Gestió de Centre Històric, Secció de Planejament i Gestió, i entre les 09.00 hores i les 13.00 hores de tots els dies hàbils, excepte els dissabtes.  
XVIII. Documentació integrant de les proposicions  
Les proposicions dels interessats a participar en el concurs de programació ?que implica l'acceptació de les bases generals i les seues bases particulars reguladores pels aspirants?, es presentaran en els següents tres sobres diferents, firmats pel licitador o persona que els represente i indicant el nom i cognoms o raó social del proponent, comprensius cada un d'ells de la documentació detallada en la base general de programació 16a (BOP núm. 242, de 11-10-2006, p. 23 i ss.):  
1r) Sobre B: Documentació administrativa.  
Es presentarà en sobre tancat, en l'anvers del qual s'escriurà: «Sobre B: Documentació administrativa per a prendre part en el concurs per a la programació, per gestió, indirecta de la unitat d'execució número 12 del PEPRI del Barri de Velluters».  
2n) Sobre A: Alternativa tècnica:  
Haurà d'incloure la memòria de programa, amb el contingut especificat en la base general de programació 6ª, apartat 2n (BOP núm. 242, de 11.10.2006, p. 20), que es presentarà en sobre tancat, en l'anvers del qual s'escriurà «Sobre A: Alternativa tècnica per a prendre part en el concurs per a la programació, per gestió indirecta, de la unitat d'execució número 12 del barri de Velluters».  
A tal sobre s'adjuntarà, amb el caràcter de documentació oberta o a la vista, la documentació tècnica, a què es referix la base general de programació 6ª, apartat 1r (BOP núm. 242, d'11.10.2006, p. 19 i ss.) i les presents bases particulars, consistent en projecte d'urbanització, i identificació del document de planejament que regula l'ordenació detallada a desenvolupar, prèviament exposada al públic per l'aspirant a urbanitzador pels seus propis mitjans, per mitjà de sengles anuncis publicats en el Diari Oficial de la Comunitat Valenciana i en un diari d'àmplia difusió en la localitat.  
La documentació que figura en este sobre serà objecte de valoració als efectes d'aprovació del programa i adjudicació de la condició d'urbanitzador.  
3r) Sobre P: Proposició juridicoeconòmica.  
Comprendrà la proposició juridicoeconòmica, amb el contingut mínim especificat en la base general de programació 7ª (BOP núm. 242, d'11.10.2006, p. 20 i ss.), que es presentarà en sobre tancat, en l'anvers del qual s'escriurà. «Sobre P: Proposició juridicoeconòmica per a prendre part en el concurs per a la programació, per gestió indirecta, de la unitat d'execució número 12 del PEPRI del Barri de Velluters».  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Dels pressupostos d'urbanització a incloure en la proposició economicofinancera es presentaran tres còpies en suport paper, acompanyades d'una altra còpia en suport informàtic (versió Prest 8.82 o compatible).  
La documentació obrant en este sobre serà objecte de valoració als efectes d'aprovació del programa i adjudicació de la condició d'urbanitzador.  
De conformitat amb el que disposa la base general 17, cada concursant no podrà presentar més d'una proposició, sense perjuí de la possibilitat d'admetre variants dins dels límits assenyalats en l'article 309 del ROGTU. Tampoc podrà subscriure cap proposta en unió temporal amb altres si ho ha fet individualment o figura en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
XIX. Criteris d'adjudicació   
Els criteris d'adjudicació que seran objecte de valoració a efecte de l'adjudicació del programa, per orde decreixent d'importància, incloent la seua ponderació, així com la documentació susceptible de valoració a estos efectes, són els que s'assenyalen a continuació.  
Es valoraran amb caràcter independent els documents corresponents a l'alternativa tècnica i a la proposició juridicoeconòmica.  
Tractant-se d'un programa d'actuació integrada, l'alternativa tècnica del qual consistix en un projecte d'urbanització, ja que es tracta d'una unitat d'execució en sòl urbà que compta amb ordenació detallada, l'ús característic del qual és el residencial, la puntuació de l'alternativa tècnica representarà un percentatge del 45% de la valoració amb relació a la proposició juridicoeconòmica, que representarà un 55%.   
1. Criteris de puntuació de l'alternativa tècnica (100 punts).  
De l'alternativa tècnica, que representarà un 45 per cent del total, es fixen els següents criteris de puntuació:   
1. La connexió adequada de les obres d'urbanització de l'actuació amb el seu entorn.   
Barem: de 0-35 punts.  
Document susceptible de valoració: projecte d'urbanització.  
2. La qualitat tècnica de les solucions i dels materials proposats per a la urbanització.  
Barem: de 0-35 punts  
Document susceptible de valoració: projecte d'urbanització.  
3. Calendari de terminis per a l'execució i desenvolupament del programa, rebaixant els terminis màxims establits en l'anterior base particular XII.  
Barem: de 0-10 punts.  
Document susceptible de valoració: memòria de programa.  
4. Compromisos addicionals assumits voluntàriament i a càrrec seu per l'urbanitzador, com el d'edificació simultània a la urbanització, i en particular, el compromís de sol·licitar la concessió administrativa d'ús privatiu del subsòl públic per a l'execució d'aparcaments vinculats a l'edificació privada residencial, valorant-se el nombre més gran de places d'aparcament la construcció del qual garantisca el concursant, sobre aquelles parcel·les de què resulte adjudicatari i/o sobre les parcel·les d'altres propietaris amb què obtinga acords.  
Barem: de 0-20 punts.  
La puntuació mínima (el llindar mínim) que haurà de superar en el seu conjunt l'alternativa tècnica per a poder ser valorada la corresponent proposició juridicoeconòmica que la desenvolupe és la de 30 punts.   
2. Criteris de puntuació de la proposició juridicoeconòmica (100 punts).  
De la proposició juridicoeconòmica, que representarà un 55% del total, es fixen els següents criteris de puntuació:   
1. El menor import de les càrregues d'urbanització, expressat en euros per metre quadrat d'edificabilitat.   
Barem: de 0-35 punts.  
Document susceptible de valoració: proposició economicofinancera.  
2. La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per reparcel·lació forçosa com a retribució a compte de tercers amb els que no tinga contracte suficient.   
Barem: de 0-25 punts.  
Document susceptible de valoració: proposició economicofinancera.  
3. La major proporció de terrenys propis o d'associats que hagen de quedar afectes, amb garantia real inscrita en el Registre de la Propietat, al compliment de les obligacions pròpies de tal urbanitzador per a assegurar l'execució dels objectius imprescindibles o complementaris del programa (article 127.1.b de la LUV).  
Puntuació: de 0-35 punts.  
Document susceptible de valoració: Proposició economicofinancera.  
4. Compromisos financers per a l'execució de les obligacions complementàries assumides voluntàriament i a costa seu per l'urbanitzador.  
Puntuació: de 0-5 punts.  
Document susceptible de valoració: proposició economicofinancera.  
Als efectes previstos en l'article 135.5 de la LUV, el llindar mínim es fixa en 30 punts, per la qual cosa en el cas que cap de les proposicions aconseguira esta puntuació, es declararà desert el concurs.   
XX. Model de proposició  
El model de proposició, que s'inclourà en el sobre P, datat i firmat pel proponent, on caldrà formular totes les quantitats en euros, IVA exclòs, i expressades en lletra i número, serà el següent:  
Model de proposició  
(Nom i cognoms) ..., amb DNI (o, si és el cas, el document que actue en representació seua) ..., amb domicili a l'efecte de notificació ..., en el seu propi nom/o obrant en nom d ..., telèfon ..., correu electrònic ..., i fax número ..., havent tingut coneixement de l'anunci de concurs de programació per a l'adjudicació, per gestió indirecta, del Programa d'Actuació Integrada de la Unitat d'Execució número 12 del Pla Especial de Protecció i Reforma Interior del Barri de Velluters, manifesta:  
Que, acceptant incondicionalment la totalitat de les clàusules contingudes en les bases generals i particulars de programació, sense cap excepció, declara que reunix totes i cada una de les condicions exigides per a resultar adjudicatària del programa, que no està sotmesa a cap de les prohibicions de contractar previstes en l'article 20 de la Llei de Contractes de les Administracions Públiques, Reial Decret Legislatiu 2/200, de 16 de juny, i, s'obliga, per al supòsit de resultar seleccionat urbanitzador, al compliment de tal contracte d'acord amb la següent oferta econòmica:  
1. Pressupost de licitació (PL) ...  
2. Cost de projectes (CP) ...  
3. Gastos de gestió de l'urbanitzador (GG) ...  
4. Benefici empresarial de l'urbanitzador (BE) ...  
5. Càrregues d'urbanització (CU) ...  
Lloc, data i firma del proponent.  
...  
(Totes les quantitats aniran quantificades en euros i expressades en lletra i número).  
XXI. Taula de programació  
De conformitat amb el que disposa la base general de programació 19a (BOP núm. 242, de 11-10-2006, p. 25 i ss.), la taula de programació serà presidida per l'alcalde o l'alcaldessa de la corporació, qui podrà delegar l'exercici de la Presidència en el regidor delegat d'Urbanisme i Vivenda, formant-ne part, com a vocals, els següents funcionaris, en qualitat de titulars:  
- Pedro García Rabasa, el qual assumirà simultàniament les funcions de secretari de la taula de programació, podent delegar la dita funció en qualsevol altre funcionari integrant d'esta.  
- Ramón Brull Mandingorra.   
- Mercedes Casanova Llorens.   
- Vicente Pastor Grau.   
Formaran part de la taula de programació, en qualitat de suplents, els funcionaris següents:  
?Manuel Latorre Hernández, el qual assumirà simultàniament les funcions de secretari de la taula de programació, podent delegar la dita funció en qualsevol altre funcionari integrant d'esta.  
- Vicente Saragossa Bolinches.  
- Amparo Ferrán Olmos.  
- Amèlia Maicas Marco.  
XXII. Garantia definitiva  
L'import de la garantia definitiva serà del 10% de les càrregues d'urbanització del programa (CU) fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de gastos variables a què es referix l'article 308 del ROGTU i incrementades amb el 16% d'IVA.  
Conforme a la base general de programació 24a, apartat 7 (BOP núm. 242, d'11.10.2006, p. 25 i ss.), haurà de constituir-se la garantia definitiva per un import del 20% de les càrregues d'urbanització del programa en el supòsit d'adjudicació a un licitador la proposició del qual haguera estat sotmesa inicialment a la presumpció de temeritat.  
L'urbanitzador seleccionat haurà de depositar la garantia definitiva en la Caixa de la corporació en el termini i forma que s'assenyala en l'esmentada base general de programació 24a, i acreditar la seua constitució davant del Servici de Gestió del Centre Històric, Secció de Planejament i Gestió.  
XXIII. Formalització del contracte   
La formalització del contracte per al desplegament i execució del programa es realitzarà en la forma i terminis assenyalats en la base general 25 (BOP núm. 242, de 11.10.2006, pàgina 29).   
XXIV. Dictamen del Consell del Territori i Paisatge  
De conformitat amb el que preveu l'article 286.1.c del ROGTU, en relació amb l'article 136.4 de la LUV, es fa constar que no serà exigible el dictamen del Consell de Territori i Paisatge.  
XXV. Compliment  
1. El contracte s'entendrà complit amb motiu de l'adequada execució de la totalitat de les prestacions incloses en este, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, prèvia remissió per l'urbanitzador de tots els certificats d'obres, les factures emeses per l'empresari constructor i la documentació que justifique el pagament efectiu de les obres.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèvia i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.   
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, i començarà llavors el termini de garantia.  
5. La recepció de les obres d'urbanització s'entendrà produïda als dos mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten.  
Finalitzat este període, serà procedent la devolució de les garanties prestades per l'adjudicatari.  
7. L'incompliment, per causa imputable a l'urbanitzador, dels terminis i, si és el cas, de les pròrrogues que puguen concedir-se conforme al que disposa la base general de programació 28a, apartat 2, comportaran l'aplicació de les penalitats establides en la base general de programació 29a (BOP núm. 242, d'11.10.2006, p. 29).  
XXVI. Resolució  
Caldrà ajustar-se al que disposa la base 34 de les generals de programació, aprovades pel Ple de l'Ajuntament de València 29 de setembre de 2006 (BOP, número 242, d'11.10.2006).  
XXVII. Prerrogatives de l'administració  
L'Ajuntament ostenta totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta.  
XXVIII. Jurisdicció competent   
És competent l'orde jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.